Vatican News  L-Erbgħa kmieni filgħodu, l-Papa Franġisku mar fi Piazza di Spagna f'Ruma biex iqim lill-Madonna, fis-Solennità tal-Immakulata Kunċizzjoni ċċelebrata, l-Erbgħa fit-8 ta' Diċembru. Fi stqarrija mill-Uffiċċju Stampa tas-Santa Sede ntqal li waqt li kien għadu d-dlam, għall-ħabta tas-6.15am, il-Papa Franġisku poġġa bukkett ward abjad fuq il-kolonna fejn hemm l-istatwa tal-Madonna, u talab lill-Madonna għall-morda u għall-fejqan ta' persuni li qedgħin fi gwerra, kif ukoll għall-kriżi tal-klima. #PapaFrancesco questa mattina poco prima delle 6.15 in preghiera ai piedi della statua della Vergine Maria in piazza di Spagna per la solennità dell'Immacolata Concezione pic.twitter.com/u4HXKG36YL — Vatican News (@vaticannews_it) December 8, 2021 Wara li żar Piazza di Spagna, il-Papa Franġisku mar fil-Bażilika ta' San Marija Maġġuri. Hemmhekk hu talab quddiem l-istatwa ta' Maria Salus Popoli Romani qabel ma rritorna lura fil-Vatikan ftit wara s-7.00am. Fis-27 ta' Novembru kien tħabbar li l-Papa ma kienx se jippresiedi ċ-ċerimonja tradizzjonali fi Piazza di Spagna iżda kien se jagħmel att privat ta' devozzjoni minħabba l-pandemija tal-Covid-19.